text: Oxfam Intermón dóna suport a tots els esdeveniments emmarcats en el Fashion Revolution Day | Oxfam Intermón
  Inici › Què fem › Comerç just › Fashion Revolution Day | 24 abril 2015
  Oxfam Intermón dóna suport aquest 24 d'abril al Fashion Revolution Day, que té com objectiu exigir a les grans marques de moda un compromís per ser més transparents en tota la seva cadena de producció.
  Què és el Fashion Revolution Day?
  És un moviment que neix el 2013 després de l'impacte mundial de l'accident de les fàbriques tèxtils de Rana Plaza a Bangladesh, que li va costar la vida a més de 1.300 persones i van haver-hi més de 2.500 ferits.
  El Fashion Revolution Day és un moviment global present a 66 països en el qual s'han integrat dissenyadors, marques, minoristes, premsa, productors, acadèmics, organitzacions i institucions que clamen per una autèntica reforma sistèmica de la cadena de subministrament de la moda.
  Si vols formar part d'ell, et deixem l'agenda d'esdeveniments.
  La col·lecció Veraluna Comercio Justo està produïda per quatre cooperatives de comerç just ubicades a l'Índia:
  CREATIVE HANDICRAFTS. Les beneficiàries són més de 180 dones que treballen a 6 centres i a les seves pròpies cases. Es porta a terme un treball d'aprenentatge cap a les dones a través d'un curs de formació de 6 mesos en brodat, artesania, costura, tintura, batik, etc., a més de la possibilitat que se li dóna de seguir classes per a adults.
  THE RAJLAKSHMI COTTON MILLS. Un dels seus associats, Chetna Organic Farmer Association, va sorgir per donar solució al problema que suposa el cultiu del cotó convencional. El cultiu del cotó utilitza el 60% dels pesticides i insecticides que s'usen a l'Índia. El cotó orgànic evita aquests problemes socials, econòmics i mediambientals garantint el no ús de pesticides i insecticides. El problema s'agreuja encara més amb els subsidis que reben les grans indústries agrícoles en els països industrialitzats que provoca una distorsió i caiguda dels preus internacionals. El cotó de comerç just evita aquest problema garantint un preu mínim al productor.
  Craft Resource Center (CRC). Va començar el 1989, als voltants de Ballyganj a l'Índia, com un centre d'informació, assistència i recursos per al desenvolupament del comerç entre els pobles del sud i del nord. CRC porta a terme la gestió comercial de productes dels artesans que treballen en petits grups. La seva tasca és proporcionar als productors assistència intensiva en el seu desenvolupament socioeconòmic.
  Equitable Marketing Association (EMA). Ofereix una unitat de producció que a més és un centre de desenvolupament des d'on es gestionen els seus programes de desenvolupament. Aquest centre acull uns 230 artesans provinents de sectors socials especialment desfavorits (mares solteres, persones sense terra, persones amb alguna discapacitat física o mental...) Alguns d'aquests artesans i artesanes van ser rescatats de situacions de marginalitat extrema i durant un temps, fins que van ser econòmicament independents, vivien al centre aprenent l'ofici artesanal.